SEITSMENDA KOOSSEISU

OTSUS

Haapsalu,								30. mai 2014 nr 
									Eelnõu

Maa munitsipaalomandisse taotlemine 
(Männiku tee lõik 2, Vahtra põik 7, Turu tn 15, Haapsalu)

Juhindudes maareformi seaduse § 25, § 28 lg 1 p 1, Vabariigi Valitsuse 02.06.2006 määruse nr 133 „Maa munitsipaalomandisse andmise kord“ § 6, kohaliku omavalitsuse korralduse seaduse § 6 lg 1, § 22 lg 1 p 37 ning haldusmenetluse seadusest, Haapsalu Linnavolikogu otsustab:

1.	Taotleda Lääne maavanemalt Haapsalu linna omandis olevate hoonete ja rajatiste aluse ning neid teenindava maana munitsipaalomandisse, vastavalt otsuse lisaks olevatele asendiplaanidele, järgmised maaüksused:
1.1	Männiku tee lõik 2, Haapsalu, Läänemaa – tänav;
1.2	Vahtra põik 7, Haapsalu, Läänemaa – prügimaja;
1.3	Turu tn 15, Haapsalu, Läänemaa – parkla.

2.	Otsus jõustub teatavakstegemisest.

Jaanus Karilaid
Volikogu esimees

SELETUSKIRI
Eelnõule „Maa munitsipaalomandisse taotlemine (Männiku tee lõik 2, Vahtra põik 7, Turu tn 15, Haapsalu)“

Vastavalt maa munitsipaalomandisse andmise korrale toimub maa munitsipaalomandisse taotlemine volikogu vastava otsuse alusel.

Otsuse eelnõus esitatud maaüksustel asuvad Haapsalu linnale kuuluv hoone ja rajatised. Männiku tee lõik 2 paikneb tänav (juurdepääsutee Ridala vallas asuvatele elamutele).

Maaüksusel asub mustkattega tee ja olemasolev tänavavalgustus. Maa munitsipaalomandisse saamine on vajalik tänavavalgustusprojekti rekonstrueerimisprojekti teostamiseks.

Vahtra põik 7 asub Kuuse, Vahtra tänavate ja Tallinna maantee kortermajade elamukvartalit teenindav prügimaja.

Turu tn 15 asub mustkattega parkla, sadevete kanalisatsioon ja tänavavalgustus. Parkla on avalikus kasutuses ja Haapsalu linna poolt hooldatav. Maa munitsipaalomandisse saamine on vajalik tänavavalgustusprojekti rekonstrueerimisprojekti teostamiseks.

Maaüksuste munitsipaalomandisse andmise otsustab Lääne maavanem.

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea
16.05.2014